
NUMATOMO TEISINIO REGULIAVIMO POVEIKIO VERTINIMO PAŽYMA

Projekto pavadinimas	Lietuvos Respublikos aplinkos ministro įsakymo „Dėl statybos techninio reglamento STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ patvirtinimo“ projektas (toliau – įsakymo projektas)


Projekto rengėjas	Lietuvos Respublikos aplinkos ministerija


Projekto tikslas	Įsakymo projektas parengtas įgyvendinant Lietuvos Respublikos statybos įstatymo 8 straipsnio 1 dalies 1 punkto ir 5 dalies, Lietuvos Respublikos krizių valdymo ir civilinės saugos įstatymo 28 straipsnio 8 dalies ir Lietuvos Respublikos Vyriausybės 2022 m. gruodžio 29 d. nutarimo Nr. 1317 „Dėl Lietuvos Respublikos krizių valdymo ir civilinės saugos įstatymo įgyvendinimo“ 5.1 papunkčio nuostatas. Įsakymo projekto tikslas – nustatyti slėptuvių, kolektyvinės apsaugos statinių ir priedangų projektavimo ir įrengimo reikalavimus. Vadovaujantis Krizių valdymo ir civilinės saugos įstatymo nuostatomis: slėptuvės projektuojamos ir įrengiamos gyventojams, kurie užtikrina valstybės ir savivaldybių institucijų ir įstaigų veiklą ekstremaliųjų situacijų ar karo metu arba turi jiems priskirtų būtinų užduočių, nuo jų gyvybei ir sveikatai atsiradusių pavojingų veiksnių laikinai apsaugoti; gyventojai, išskyrus slėptuvėse apsaugomus gyventojus, nuo jų gyvybei ir sveikatai atsiradusių pavojingų veiksnių laikinai apsaugomi suprojektuotuose ir įrengtuose kolektyvinės apsaugos statiniuose; statant naują visuomenės poreikiams naudojamą pastatą (išskyrus religinės paskirties), kuriame vienu metu gali būti daugiau kaip 100 žmonių, arba aukštybinį (daugiau kaip 5 aukštų) daugiabutį gyvenamąjį namą, jame ar jo priklausinyje (-iuose) projektuojamos ir įrengiamos priedangos, skirtos gyventojams trumpą laiko tarpą išvengti gyvybei ar sveikatai pavojingų veiksnių.


	Siūlomo projekto poveikio įvertinimas 	(teigiamos ir (ar) neigiamos pasekmės)


Poveikis statybos teisinio reguliavimo sričiai	Neigiamas poveikis nenumatomas.


Poveikis 	valstybės finansams	Projektuojant valstybei priklausančius naujus visuomenės poreikiams naudojamus statinius didės valstybės finansų poreikis.


Poveikis administracinei naštai	Neigiamas poveikis nenumatomas.


Poveikis aplinkai ir klimato kaitai	Neigiamas poveikis nenumatomas.


Kita svarbi informacija	Nėra.




Vardas ir pavardė	Marius Rimkevičius
Pareigos	patarėjas
Institucija (padalinys)	Lietuvos Respublikos aplinkos ministerijos Statybos ir būsto politikos grupė
Telefono numeris ir elektroninio pašto adresas	8 620 61681	marius.rimkevicius@am.lt  

